四言詩
作者：孫思邈
朝代：唐

paragraphs: 取金之精，合石之液。
列爲夫婦，結爲魂魄。
一體混沌，兩精感激。
河車覆載，鼎候無忒。
洪鑪烈火，烘燄翕赫。
煙未及黔，燄不假碧。
如畜扶桑，若藏霹靂。
姹女氣索，嬰兒聲寂。
透出兩儀，麗於四極。
壁立幾多，馬馳一驛。
宛其死矣，適然從革。
惡黜善遷，情回性易。
紫色內達，赤芒外射。
熠若火生，乍疑血滴。
號曰中環，退藏於密。
霧散五內，川流百脉。
骨變金植，顏駐玉澤。
陽德乃敷，陰功□積。
南宮度名，北斗落籍。